สวัสดีค่ะ ขอสอบถามหน่อยค่ะ พอดีว่าเราสังเกตตัวเองมาสักพักแล้ว ชอบมีอาการเวียนหัว มวนท้อง คลื่นไส้อยากจะอาเจียน บางครั้งก็ถ่ายท้องร่วมด้วย ซึ่งอาการจะเป็นช่วงเวลาบ่ายโมงถึงช่วงบ่ายสี่โมง บ่อยมาก มักจะเป็นอยู่บ่อยๆค่ะ อยากรู้ว่าสาเหตุที่เป็นเกิดจากอะไร และมียาหรือวิธีการรักษายังไงบ้าง คือเวลาเป็นบางครั้งก็เป็นนาน บางครั้งก็เป็นแค่แปปเดียว ซึ่งอยู่ๆก็เป็น แล้วก็หายไปเองก็มี แต่ช่วงนี้เริ่มรู้สึกว่าเป็นบ่อยมาก ซึ่งทำให้มีปัญหาขณะทำงาน จึงอยากสอบถามคุณก่อนค่ะเพราะไม่ค่อยมีเวลาไปหาตรวจร่างกายที่โรงพยาบาลเลยค่ะ อยากทราบถึงสาเหตุที่เป็นและวิธีการรักษาเบื้องต้นค่ะ ขอบค่ะ
สวัสดีค่ะ อาการเวียนหัว คล้ายจะอาเจียน อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วย-ภาวะโลหิตจาง ทำให้เวียนศีรษะได้เช่นเดียวกันการดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆหากมีอาการของระบบประสาทที่คล้ายกับเป็นเนื้องอกในสมองดังกล่าวไป หรือมีอาการเวียนศีรษะเรื้อรังไม่หายไป เดินเซ ตาเห็นภาพซ้อน ควรไปพบแพทย์เพื่อตรวจเพิ่มเติม